title: KOMISIJAS DELEĢĒTĀ DIREKTĪVA (ES)…/… ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu kadmija izmantošanai krāsu mainošās gaismas diodēs (LED), ko lieto displeju sistēmās

text:
               PASKAIDROJUMA RAKSTS

               1.DELEĢĒTĀ AKTA KONTEKSTS

               Ar šo Komisijas deleģēto direktīvu attiecībā uz atbrīvojumu konkrētiem kadmija lietojumiem groza Eiropas Parlamenta un Padomes Direktīvas 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (pārstrādāta versija)
                  1
                (RoHS 2) III pielikumu, lai to pielāgotu tehnikas attīstībai.

               Kā norādīts RoHS 2 direktīvas 4. pantā, ar minēto direktīvu ierobežo dažu bīstamu vielu izmantošanu elektriskās un elektroniskās iekārtās. Tā stājās spēkā 2011. gada 21. jūlijā.

               Ierobežotā izmantojuma vielas ir uzskaitītas RoHS 2 direktīvas II pielikumā; šobrīd ierobežojums tiek piemērots svinam, dzīvsudrabam, kadmijam, sešvērtīgajam hromam, polibrombifeniliem un polibromdifenilēteriem, bet no 2019. gada 22. jūlija to piemēros arī bis(2-etilheksil) ftalātam (DEHP), butilbenzilftalātam (BBP), dibutilftalātam (DBP) un diizobutilftalātam (DIBP). RoHS 2 direktīvas III un IV pielikumā uzskaitīti konkrētiem izmantošanas veidiem jeb lietojumiem paredzēti elektrisko un elektronisko iekārtu (EEI) materiāli un detaļas, kas atbrīvotas no RoHS 2 direktīvas 4. panta 1. punktā paredzētā ierobežojuma.

               Direktīvas 5. pantā ir paredzēti noteikumi par III un IV pielikuma pielāgošanu zinātnes un tehnikas attīstībai (atbrīvojumu iekļaušana, pagarināšana, grozīšana un anulēšana). Saskaņā ar 5. panta 1. punkta a) apakšpunktu attiecībā uz atbrīvojumiem, kurus paredzēts iekļaut III un IV pielikumā, jānodrošina, ka šāda iekļaušana nevājina Regulā (EK) Nr. 1907/2006
                  2
                paredzēto vides un veselības aizsardzību un ka tiek izpildīts kāds no turpmāk minētajiem nosacījumiem: to likvidēšana vai aizvietošana, mainot konstrukciju vai tādus materiālus un tādas detaļas, kurām nevajag nevienu no II pielikumā uzskaitītajiem materiāliem vai vielām, zinātniski vai tehniski nav realizējama; aizstājēju uzticamība nav nodrošināta; vai aizvietošanas radītā kopējā nelabvēlīgā ietekme uz vidi, veselību un patērētāju drošību varētu būt nozīmīgāka par tās radītajiem kopējiem ieguvumiem attiecībā uz vidi, veselību un patērētāju drošību.

               Turklāt 5. panta 1. punktā paredzēts, ka Eiropas Komisija (Komisija) EEI materiālus un detaļas, kas paredzētas konkrētiem lietojumiem, III un IV pielikuma sarakstos iekļauj ar atsevišķiem deleģētajiem aktiem saskaņā ar 20. pantu. Direktīvas 5. panta 3. punktā un V pielikumā noteikta procedūra pieteikumu iesniegšanai, lai piešķirtu, pagarinātu vai anulētu atbrīvojumu.

               2.PIRMS AKTA PIEŅEMŠANAS NOTIKUSĪ APSPRIEŠANĀS

               Kopš RoHS 2 direktīvas publicēšanas Komisija saskaņā ar 5. panta 3. punkta un V pielikuma noteikumiem ir saņēmusi daudzus
                  3
                uzņēmumu pieprasījumus gan piešķirt jaunus atbrīvojumus, gan pagarināt spēkā esošo atbrīvojumu termiņu.

               Pašreizējais III pielikuma 39. atbrīvojums pieļauj kadmija izmantošanu konkrētās krāsu mainošās gaismas diodēs (LED), ko izmanto apgaismes sistēmās un displejos. LED krāsu mainošais komponents ir kadmiju saturoši kvantu punkti. Komisija 2012. gada decembrī saņēma pieteikumu par III pielikuma 39. atbrīvojuma pagarināšanu, bet 2013. gada maijā — saistītu pieteikumu tieši attiecībā uz kvantu punktiem displejos. Komisijas dienesti nolēma abus pieteikumus izvērtēt kopā. Lai gan 39. atbrīvojuma sākotnējais beigu termiņš bija 2014. gada 1. jūlijs, saskaņā ar RoHS direktīvas prasībām (5. panta 5. punkta otrā daļa) to turpina piemērot līdz brīdim, kad Komisija ir pieņēmusi lēmumu par pagarināšanas pieteikumu.

               Attiecībā uz 2012. un 2013. gadā saņemtajiem pagarināšanas pieteikumiem Komisija 2015. gada janvārī pieņēma deleģēto direktīvu
                  4
               . Tomēr pret Komisijas deleģēto direktīvu iebilda Eiropas Parlaments: savā 2015. gada 20. maija rezolūcijā
                  5
                tas pauda iebildumus, pamatojoties galvenokārt uz to, ka kopš Komisijas novērtējuma sagatavošanas tirgus ir attīstījies un kopš 2015. gada marta ir pieejamas iekārtas ar kadmiju nesaturošiem kvantu punktiem, un aicināja Komisiju no jauna izvērtēt tās lēmumu. Tāpēc Komisija saskaņā ar direktīvu uzsāka jaunu izvērtēšanu, kuras gaitā tika piesaistīti ārējie konsultanti un norisinājās jaunas apspriešanās ar ieinteresētajām personām. Jaunais zinātniski tehniskais novērtējums tika pabeigts 2016. gada jūnijā
                  6
               . 2016. gada 1. un 2. septembrī notika ekspertu sanāksme, kuras gaitā notika apspriešanās ar dalībvalstīm un savu nostāju pauda pieteikuma iesniedzēji un visvairāk skartās ieinteresētās personas. Saskaņā ar labāka regulējuma pamatnostādnēm deleģētā akta projekts četras nedēļas bija pieejams labāka regulējuma portālā, lai apzinātu sabiedrības viedokli. Tika saņemti 10 komentāri, 7 no tiem atbalstīja displejiem piemērotā atbrīvojuma pagarināšanu, bet 2 nē. Tika veikti visi 5. panta 3.–7. punktā paredzētie pasākumi. Par visām darbībām tika paziņots Padomei un Eiropas Parlamentam.

               Kvantu punkti ir tirgū pieejama tehnoloģija, ar kuru (tāpat kā ar pārējām konkurējošām tehnoloģijām) tuvākajā nākotnē daudzos lietojumos, domājams, aizstās vecākus krāsu pārveidošanas paņēmienus. 2016. gada jūnijā publicētais zinātniskais un tehniskais novērtējums liecina, ka kadmiju saturošu kvantu punktu izmantošanai displejos ar plašāku krāsu gammu ir visnotaļ labvēlīga ietekme uz vidi, jo energopatēriņš ir zemāks salīdzinājumā ar indija fosfīda izmantošanu, kas ir nozīmīgākā pašlaik tirgū pieejamā aizvietojošā tehnoloģija. Tāpēc Komisija secināja, ka kvantu punktos esošā kadmija aizvietošanas radītā kopējā nelabvēlīgā ietekme uz vidi, veselību un patērētāju drošību varētu būt nozīmīgāka par tās radītajiem kopējiem ieguvumiem attiecībā uz vidi, veselību un patērētāju drošību. Ņemot vērā 5. panta 1. punkta a) apakšpunktā minēto trešo kritēriju, pašlaik ir pamatoti piešķirt īpašu atbrīvojumu kadmija selenīda izmantošanai displejos ar nosacījumu, ka kadmija daudzums nedrīkst sasniegt 0,2 μg uz 1 mm2 ekrāna laukuma. Salīdzinājumā ar pašlaik piemērojamo atbrīvojumu, jaunais atbrīvojums ir stingrāks: pieļaujamā robežvērtība ir daudz mazāka, atbrīvojums attiecas tikai uz kadmija selenīdu (neorganisku savienojumu, kas patiešām tiek izmantots šīm vajadzībām) un lietojumi ir precīzāk definēti.

               Šīs deleģētās direktīvas sagatavošanas gaitā veiktais novērtējums arī liecina, ka, ņemot vērā straujo tehnikas progresu un ļoti dinamisko tirgu, indija-fosfīda izmantošana un, iespējams, vēl citas jaunas tehnoloģijas ļaus strauji uzlabot kadmiju nesaturošu displeju veiktspēju. Ņemot vērā šos apsvērumus, ir lietderīgi piešķirt tikai īstermiņa atbrīvojumu uz diviem gadiem kopš deleģētās direktīvas publicēšanas Eiropas Savienības Oficiālajā Vēstnesī. Šis ir pats īsākais periods, uz kādu var piešķirt RoHS 2 atbrīvojumu, jo direktīvas 5. pantā ir noteikts, ka pieteikums par atbrīvojuma pagarināšanu jāiesniedz ne vēlāk kā 18 mēnešus pirms termiņa beigām. Tā arī varētu novērst iespējamu nelabvēlīgu ietekmi uz inovācijām un jo īpaši uz līdzvērtīgu, kadmiju nesaturošu alternatīvu tālāku izstrādi.

               Lai gan attiecībā uz izmantojumu apgaismes sistēmām tiek apgalvots, ka kadmiju saturoši kvantu punkti apgaismes ierīcēs (lampās) ļauj uzlabot attiecīgās apgaismes tehnoloģijas veiktspēju, tirgū tie vēl nav pieejami. Tāpēc esošais atbrīvojums praksē līdz šim nemaz nav piemērots. Teorētiskas, pienācīgi nekvantificējamas priekšrocības, ko it kā sniedz kadmiju saturošu prototipa lampu izmantošana specifiskām vajadzībām, nav pamats, lai pagarinātu atbrīvojumu attiecībā uz vispārēju izmantošanu apgaismes sistēmās, tostarp ņemot vērā to, ka pēdējos gados lampu efektivitāte ir strauji kāpusi. Visā visumā pastāv uzticami aizstājēji, un nav pietiekamu pierādījumu, kas ļautu salīdzināt kadmiju saturošu apgaismes sistēmu un pastāvošo alternatīvu ietekmi uz vidi, veselību un patērētāju drošību. Tāpēc, ņemot vērā visus trīs 5. panta 1. punkta a) apakšpunktā minētos kritērijus, nav pierādīts, ka atbrīvojums attiecībā uz apgaismes sistēmām būtu pamatots. Tāpēc tās deleģētajā direktīvā nav iekļautas. Tomēr pastāv iespēja iesniegt atbrīvojuma pieteikumu nākotnē, kad pieteikuma iesniedzējiem būs pieejama informācija, kas pierāda, ka kadmiju saturošām specifiskām apgaismes sistēmām ir priekšrocības salīdzinājumā ar alternatīviem gaismas avotiem, un tādējādi būs izpildīts viens no RoHS direktīvā paredzētajiem atbrīvojumu piešķiršanas kritērijiem.

               3.DELEĢĒTĀ AKTA JURIDISKIE ASPEKTI

               Deleģētā direktīva piešķir atbrīvojumu no Direktīvas 2011/65/ES 4. panta 1. punktā noteiktajiem ierobežojumiem, un šis atbrīvojums, kas jāiekļauj minētās direktīvas III pielikumā, atļauj kadmiju izmantot specifiskos lietojumos.

               Instruments ir deleģētā direktīva, kā to paredz Direktīva 2011/65/ES, un konkrēti tās 5. panta 1. punkta a) apakšpunkta prasības.

               Deleģētās direktīvas mērķis ir sekmēt cilvēka veselības un vides aizsardzību un salāgot attiecīgos nosacījumus, lai nodrošinātu iekšējā tirgus funkcionēšanu elektrisko un elektronisko iekārtu nozarē, proti, atļaut konkrētos lietojumos izmantot citādi aizliegtas vielas saskaņā ar RoHS 2 noteikumiem un nosacījumiem un direktīvā noteikto procedūru, kā III un IV pielikumu pielāgo zinātnes un tehnikas progresam.

               Saskaņā ar proporcionalitātes principu šis pasākums nepārsniedz mērķa sasniegšanai nepieciešamās darbības.

               Priekšlikums neietekmē ES budžetu.

               KOMISIJAS DELEĢĒTĀ DIREKTĪVA (ES)…/…

               (7.8.2017),

               ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu kadmija izmantošanai krāsu mainošās gaismas diodēs (LED), ko lieto displeju sistēmās

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās
                  7
                un jo īpaši tās 5. panta 1. punkta a) apakšpunktu,

               tā kā:

               (1)
                     Direktīva 2011/65/ES nosaka, ka dalībvalstīm jānodrošina, ka tirgū laistās elektriskās un elektroniskās iekārtas nesatur kadmiju.

               (2)
                     Ar Direktīvas 2011/65/ES III pielikuma 39. punktu līdz 2014. gada 1. jūlijam ir piešķirts atbrīvojums no aizlieguma kadmiju izmantot krāsu mainošās LED, ko izmanto apgaismes sistēmās un displejos. Komisija pieteikumu par šī atbrīvojuma pagarināšanu saņēma pirms 2013. gada 1. janvāra saskaņā ar Direktīvas 2011/65/ES 5. panta 5. punktu.

               (3)
                     Krāsu mainošām LED, kurās izmanto kvantu punktus, ir pierādītas priekšrocības no energoefektivitātes un gaismas krāsas viedokļa salīdzinājumā ar vecākām tehnoloģijām. Kvantu punktu izmantošanai displejos kopumā ir pozitīva ietekme, jo to energopatēriņš ir zems salīdzinājumā ar pašlaik pieejamām alternatīvām tehnoloģijām. Kopējā nelabvēlīgā ietekme, ko uz vidi, veselību un patērētāju drošību radītu kadmiju saturošu kvantu punktu aizstāšana displejos, kuros izmanto kvantu punktus, varētu būt nozīmīgāka par tās radītajiem kopējiem ieguvumiem attiecībā uz vidi, veselību un patērētāju drošību.

               (4)
                     Tāpēc uz kadmija selenīda izmantošanu kadmiju saturošos, lejuppārbīdi izraisošos pusvadītāju nanokristālu kvantu punktos, ko izmanto displeju izgaismošanā, būtu jāattiecina atbrīvojums no aizlieguma uz diviem gadiem pēc deleģētās direktīvas publicēšanas Eiropas Savienības Oficiālajā Vēstnesī. Domājams, ka atbrīvojumam uz tik īsu termiņu nebūs negatīvas ietekmes uz inovāciju un kadmiju nesaturošu alternatīvu izstrādi.

               (5)
                     Kadmiju saturošu kvantu punktu LED apgaismes vajadzībām tirgū vēl nav pieejamas un to potenciālās priekšrocības salīdzinājumā ar esošajām tehnoloģijām nav pienācīgi kvantificējamas, tāpēc atbrīvojuma pagarināšana attiecībā uz apgaismes sistēmām nav pamatota.

               (6)
                     Tāpēc Direktīvas 2011/65/EK III pielikums būtu attiecīgi jāgroza,

               IR PIEŅĒMUSI ŠO DIREKTĪVU.

               1. pants

               Direktīvas 2011/65/ES III pielikumu groza saskaņā ar šīs direktīvas pielikumu

               2. pants

               1.Dalībvalstis vēlākais līdz [datumam, kas ir 12 mēnešus pēc dienas, kad šī direktīva stājas spēkā] pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.

               Tās piemēro minētos noteikumus no [datuma, kas ir 12 mēnešus pēc dienas, kad šī direktīva stājas spēkā + 1 diena].

               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

               3. pants

               Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               4. pants

               Šī direktīva ir adresēta dalībvalstīm.

               Briselē, 7.8.2017

                     Komisijas vārdā —

                     priekšsēdētājs
                     Jean-Claude JUNCKER

                     (1)
                  OV L 174, 1.7.2011., 88. lpp.

                     (2)
                  OV L 396, 30.12.2006., 1. lpp.

                     (3)
                  Saraksts ir pieejams šeit:
                  http://ec.europa.eu/environment/waste/rohs_eee/adaptation_en.htm

                     (4)
                  C(2015) 383 final:
                  http://ec.europa.eu/transparency/regdoc/rep/3/2015/EN/3-2015-383-EN-F1-1.PDF
                  http://ec.europa.eu/transparency/regdoc/rep/3/2015/EN/3-2015-383-EN-F1-1-ANNEX-1.PDF

                     (5)

                  http://www.europarl.europa.eu/sides/getDoc.do?pubRef=-//EP//TEXT+TA+P8-TA-2015-0205+0+DOC+XML+V0//EN&language=EN
                  .

                     (6)

                  http://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416553/

                     (7)
                  OV L 174, 1.7.2011., 88. lpp.

    ---documentbreak---

               PIELIKUMS

               dokumentam

               Komisijas deleģētā direktīva,

               ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu kadmija izmantošanai krāsu mainošās gaismas diodēs (LED), ko lieto displeju sistēmās

               Direktīvas 2011/65/EK III pielikuma 39. punktu aizstāj ar šādu punktu:

                        "39(a)

                        Kadmija selenīds kadmiju saturošos, lejuppārbīdi izraisošos pusvadītāju nanokristālu kvantu punktos, ko izmanto displeju izgaismošanā (< 0,2 μg Cd uz 1 mm2 displeja ekrāna laukuma)

                        Attiecībā uz visām kategorijām zaudē spēku [divus gadus pēc deleģētās direktīvas publicēšanas Oficiālajā Vēstnesī].”


title: KOMISIJAS DELEĢĒTĀ DIREKTĪVA (ES)…/… ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumu svina lietošanai gultņu ieliktņos un buksēs, kas paredzētas dažiem kompresoriem ar aukstumnesēju

text:
               PASKAIDROJUMA RAKSTS

               1.DELEĢĒTĀ AKTA KONTEKSTS

               Ar šo Komisijas deleģēto direktīvu attiecībā uz atbrīvojumu konkrētiem svina lietojumiem groza Eiropas Parlamenta un Padomes Direktīvas 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (pārstrādāta versija)
                  1
                (RoHS 2) III pielikumu, lai to pielāgotu tehnikas attīstībai.

               Ar RoHS 2 direktīvu ierobežo dažu bīstamu vielu izmantošanu elektriskās un elektroniskās iekārtās. RoHS 2 direktīva stājās spēkā 2011. gada 21. jūlijā.

               Ierobežotā izmantojuma vielas ir uzskaitītas RoHS 2 direktīvas II pielikumā; šobrīd ierobežojums tiek piemērots svinam, dzīvsudrabam, kadmijam, sešvērtīgajam hromam, polibrombifeniliem un polibromdifenilēteriem, bet no 2019. gada 22. jūlija to piemēros arī bis(2-etilheksil) ftalātam (DEHP), butilbenzilftalātam (BBP), dibutilftalātam (DBP) un diizobutilftalātam (DIBP). RoHS 2 direktīvas III un IV pielikumā uzskaitīti konkrētiem izmantošanas veidiem paredzēti elektrisko un elektronisko iekārtu (EEI) materiāli un detaļas, kas atbrīvotas no RoHS 2 direktīvas 4. panta 1. punktā paredzētā ierobežojuma.

               Direktīvas 5. pantā ir paredzēti noteikumi par III un IV pielikuma pielāgošanu zinātnes un tehnikas attīstībai (atbrīvojumu iekļaušana, pagarināšana, grozīšana un svītrošana). Saskaņā ar 5. panta 1. punkta a) apakšpunktu attiecībā uz atbrīvojumiem, kurus paredzēts iekļaut III un IV pielikumā, jānodrošina, ka šāda iekļaušana nemazina Regulā (EK) Nr. 1907/2006 paredzēto vides un veselības aizsardzību un ka tiek izpildīts kāds no turpmāk minētajiem nosacījumiem: likvidēšana vai aizvietošana, mainot konstrukciju vai materiālus un detaļas, kurām nevajag nevienu no II pielikumā uzskaitītajiem materiāliem vai vielām, zinātniski vai tehniski nav realizējama; aizstājēju uzticamība nav nodrošināta; aizvietošanas radītā kopējā nelabvēlīgā ietekme uz vidi, veselību un patērētāju drošību varētu būt nozīmīgāka par tās radītajiem kopējiem ieguvumiem attiecībā uz vidi, veselību un patērētāju drošību.

               Turklāt 5. panta 1. punktā paredzēts, ka Eiropas Komisija (Komisija) EEI materiālus un detaļas, kas paredzētas konkrētiem izmantošanas veidiem, III un IV pielikuma sarakstos iekļauj ar atsevišķiem deleģētajiem aktiem saskaņā ar 20. pantu. Direktīvas 5. panta 3. punktā un V pielikumā noteikta procedūra pieteikumu iesniegšanai, lai piešķirtu, pagarinātu vai anulētu atbrīvojumu.

               2.PIRMS AKTA PIEŅEMŠANAS NOTIKUSĪ APSPRIEŠANĀS

               Tā kā saskaņā ar 5. panta 3. punktā un V pielikumā izklāstītajiem noteikumiem ieinteresētās personas var iesniegt pieteikumu par atbrīvojumu no vielas izmantošanas ierobežojumiem, kopš RoHS 2 direktīvas publicēšanas Komisija ir saņēmusi daudzus
                  2
                pieprasījumus gan jaunu atbrīvojumu piešķiršanai, gan arī spēkā esošo atbrīvojumu termiņa pagarināšanai.

               2014. gada 7. oktobrī Komisija saņēma pieteikumu III pielikuma 9(b) atbrīvojuma termiņa pagarināšanai attiecībā uz svina izmantošanu gultņu ieliktņos un buksēs, kas paredzētas tādiem kompresoriem ar aukstumnesēju, kuru deklarētā ieejas jauda ir tikai 9 kW vai mazāka un kuri paredzēti HVACR nozarei.

               Lai izvērtētu atbrīvojuma pieteikumu, Komisija uzsāka pētījumu nolūkā veikt nepieciešamo tehnisko un zinātnisko novērtējumu, kā arī rīkoja astoņas nedēļas ilgu atvērta tipa
                  3
                tiešsaistes apspriešanos
                  4
                ar ieinteresētajām personām par attiecīgo pieteikumu. Trīs ieinteresētās personas stingri atbalstīja atbrīvojuma termiņa pagarināšanas pieteikuma formulējumu un tajā norādīto termiņu. Iesniegtie papildinājumi ietvēra precizējumus attiecībā uz jomām, kurās atbrīvojums tiek uzskatīts par būtisku.

               Galīgo ziņojumu par pieteikuma novērtējumu publicēja
                  5
               ; par to tika paziņots ieinteresētajām personām. Projektam veltītā tīmekļa vietnes lapa ir pieejama tīmekļa vietnē Europa
                  6
               .

               Pēc tam Komisija apspriedās ar dalībvalstu ekspertu grupu, kas nodarbojas ar RoHS 2 direktīvas deleģētajiem aktiem. RoHS 2 direktīvas III pielikuma grozījumu priekšlikums un visa nepieciešamā papildinformācija tika nosūtīta 2016. gada 17. martā, un eksperti tika aicināti 2016. gada 19. aprīļa sanāksmē izteikt piezīmes par minēto priekšlikumu. Ekspertu grupa vienprātīgi atbalstīja priekšlikumu no sākotnējā attiecīgās kategorijas 9(b) atbrīvojuma termiņa beigu datuma (2016. gada 21. jūlijs) uz turpmākiem trim gadiem piemērot atbrīvojumu svina izmantošanai gultņu ieliktņos un buksēs, kas paredzētas dažiem kompresoriem ar aukstumnesēju. Saskaņā ar labāka regulējuma pamatnostādnēm deleģētā akta projekts četras nedēļas bija pieejams labāka regulējuma portālā, lai apzinātu sabiedrības viedokli. Tika saņemtas trīs piezīmes. Tajās visās bija pausts atbalsts deleģētā akta projekta pieņemšanai. Tika veikti visi 5. panta 3.–7. punktā paredzētie pasākumi. Par attiecīgajām darbībām tika paziņots Padomei un Parlamentam.

               Galīgajā ziņojumā jo īpaši tika uzsvērta šāda tehniskā informācija (skatīt ziņojumu 5. zemsvītras piezīmē):

               svinu izmanto tādos kompresoros ar aukstumnesēju, kas ir hermētiski noslēgti, lai novērstu aukstumaģenta noplūdi. Svins gultnī mazina berzi, jo tas darbojas kā cietā smērviela gadījumos, kad ir nepietiekama eļļošana sakarā ar smēreļļas izšķīšanu aukstumaģentā;

               lai arī ir iespējams izgatavot svinu nesaturošus gultņus, tomēr ar tiem pagaidām nevar drošā veidā aizstāt svina gultņus, kas paredzēti tādiem kompresoriem ar aukstumnesēju, kuru nominālā ieejas jauda ir 9 kW vai mazāka;

               joprojām turpinās svinu nesaturošu tādu gultņu drošuma testēšana, kas paredzēti kompresoriem ar aukstumnesēju, kuru deklarētā ieejas jauda ir 9 kW vai mazāka; paredzams, ka testēšanai būs nepieciešami vēl trīs gadi.

               1.–7. un 10. kategorijas izvērtējuma rezultāti liecina, ka atbrīvojuma pieprasījums attiecībā uz III pielikuma 9(b) ierakstu atbilst vismaz vienam no 5. panta 1. punkta a) apakšpunktā minētajiem būtiskajiem kritērijiem, ja minētais ieraksts ir formulēts šādi: “Svins gultņu ieliktņos un buksēs tādiem hermetizētiem spirālveida kompresoriem ar aukstumnesēju, kuru deklarētā ieejas jauda ir 9 kW vai mazāka un kuri paredzēti apsildīšanas, ventilācijas, gaisa kondicionēšanas un saldēšanas (HVACR) lietojumiem”, tādējādi termiņa pagarināšana ir pamatota vienīgi attiecībā uz lielgabarīta mājsaimniecības ierīcēm (t. i. I pielikuma 1. kategoriju). Tā kā attiecīgajiem pieteikumiem šobrīd nav pietiekami drošu alternatīvu un nav paredzams, ka tādas drīzumā varētu ienākt tirgū, kā arī ņemot vērā inovāciju attīstību nozarē, nav gaidāms, ka trīs gadu atbrīvojuma termiņam būs negatīva ietekme uz inovāciju. Attiecībā uz kategorijām, kas nav 1.–7. un 10. kategorija, paliek spēkā esošais atbrīvojums uz periodiem, kas noteikti 5. panta 2. punktā. Konkrētais atbrīvojums nevājina Regulā (EK) Nr. 1907/2006 (REACH) noteikto vides un veselības aizsardzību saskaņā ar Direktīvas 2011/65/ES 5. pantu.

               3.DELEĢĒTĀ AKTA JURIDISKIE ASPEKTI

               Ierosinātais tiesību akts piešķir atbrīvojumu no Direktīvā 2011/65/ES noteiktajiem vielu izmantošanas ierobežojumiem; šis atbrīvojums atļauj konkrētu svina izmantošanas veidu.

               Ierosinātais instruments ir deleģētā direktīva, kā paredzēts Direktīvā 2011/65/ES, konkrēti, tās 5. panta 1. punkta a) apakšpunktā.

               Ierosinātā akta mērķis ir nodrošināt juridisko noteiktību un ilgtspējīgus tirgus apstākļus elektrisko un elektronisko iekārtu ražotājiem, proti, atļaut konkrētos izmantošanas veidos lietot citādi aizliegtas vielas saskaņā ar RoHS 2 direktīvas noteikumiem un nosacījumiem un tajā noteikto procedūru, kā III un IV pielikumu pielāgo zinātnes un tehnikas attīstībai.

               Saskaņā ar proporcionalitātes principu šis pasākums nepārsniedz mērķa sasniegšanai nepieciešamās darbības.

               Priekšlikums neietekmē ES budžetu.

               KOMISIJAS DELEĢĒTĀ DIREKTĪVA (ES)…/…

               (13.3.2017),

               ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumu svina lietošanai gultņu ieliktņos un buksēs, kas paredzētas dažiem kompresoriem ar aukstumnesēju

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās
                  7
                un jo īpaši tās 5. panta 1. punkta a) apakšpunktu,

               tā kā:

               (1)Direktīva 2011/65/ES tirgū laistās elektriskās un elektroniskās iekārtās aizliedz izmantot svinu.

               (2)Svinu izmanto tādos kompresoros ar aukstumnesēju, kas ir hermētiski noslēgti, lai novērstu aukstumaģenta noplūdi. Svins gultnī mazina berzi, jo tas darbojas kā cietā smērviela gadījumos, kad ir nepietiekama eļļošana.

               (3)Lai arī ir iespējams izgatavot svinu nesaturošus gultņus, tomēr ar tiem pagaidām nevar drošā veidā aizstāt svina gultņus, kas paredzēti tādiem kompresoriem ar aukstumnesēju, kuru deklarētā ieejas jauda ir 9 kW vai mazāka.

               (4)Tādēļ svinam gultņu ieliktņos un buksēs tādiem hermetizētiem spirālveida kompresoriem ar aukstumnesēju, kuru deklarētā ieejas jauda ir 9 kW vai mazāka un kuri paredzēti apsildīšanas, ventilācijas, gaisa kondicionēšanas un saldēšanas (HVACR) lietojumiem, būtu jāpiešķir atbrīvojums līdz 2019. gada 21. jūlijam. Ņemot vērā HVACR lietojumu inovācijas ciklu, šā atbrīvojuma ilgums, visticamāk, neradīs negatīvu ietekmi uz inovāciju.

               (5)Tāpēc Direktīva 2011/65/ES būtu attiecīgi jāgroza,

               IR PIEŅĒMUSI ŠO DIREKTĪVU.

               1. pants

               Direktīvas 2011/65/ES III pielikumu groza tā, kā norādīts šīs direktīvas pielikumā.

               2. pants

               1.Dalībvalstis vēlākais līdz [datumam, kas ir 12 mēnešus pēc dienas, kad šī direktīva stājas spēkā] pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.

               Tās piemēro minētos noteikumus no [datumam, kas ir 12 mēnešus pēc dienas, kad šī direktīva stājas spēkā].

               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.

               3. pants

               Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               4. pants

               Šī direktīva ir adresēta dalībvalstīm.

               Briselē, 13.3.2017

                     Komisijas vārdā —

                     priekšsēdētājs
                     Jean-Claude JUNCKER

                     (1)
                  OV L 174, 1.7.2011., 88. lpp.

                     (2)
                  Saraksts ir pieejams šeit:
                  http://ec.europa.eu/environment/waste/rohs_eee/adaptation_en.htm.

                     (3)
                  Ieinteresēto personu sarakstu regulāri atjaunina un uztur; tajā ietvertas nozaru organizācijas, ražotāji un piegādātāji, pārstrādātāji, patērētāju apvienības, NVO, akadēmiskās aprindas, dalībvalstu pārstāvji u. c.

                     (4)

                  Apspriešanās notika
                   no 24.04.2015. līdz 19.06.2015.

                     (5)

                  Izvērtējuma ziņojums.

                     (6)

                  http://ec.europa.eu/environment/waste/rohs_eee/adaptation_en.htm.

                     (7)
                  OV L , ,  lpp.

    ---documentbreak---

               PIELIKUMS

               dokumentam

               KOMISIJAS DELEĢĒTĀ DIREKTĪVA (ES),

               ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumu svina lietošanai gultņu ieliktņos un buksēs, kas paredzētas dažiem kompresoriem ar aukstumnesēju

               Direktīvas III pielikumā ierakstu 9(b) aizstāj ar šādu:

               “

                        9(b)

                        Svins gultņu ieliktņos un buksēs kompresoriem ar aukstumnesēju apsildīšanas, ventilācijas, gaisa kondicionēšanas un saldēšanas (HVACR) lietojumiem

                        Piemēro 8., 9. un 11. kategorijai; zaudē spēku:

                        2023. gada 21. jūlijā – attiecībā uz in vitro diagnostikas medicīniskajām ierīcēm (8. kategorija);

                        2024. gada 21. jūlijā – attiecībā uz rūpnieciskajiem monitoringa un kontroles instrumentiem (9. kategorija), un attiecībā uz 11. kategoriju;

                        2021. gada 21. jūlijā – attiecībā uz citām 8. un 9. kategorijas apakškategorijām.

                        9(b)-(I)

                        Svins gultņu ieliktņos un buksēs tādiem hermetizētiem spirālveida kompresoriem ar aukstumnesēju, kuru deklarētā ieejas jauda ir 9 kW vai mazāka un kuri paredzēti apsildīšanas, ventilācijas, gaisa kondicionēšanas un saldēšanas (HVACR) lietojumiem

                        Piemēro 1. kategorijai; zaudē spēku 2019. gada 21. jūlijā.

               “


title: KOMISIJAS DELEĢĒTĀ DIREKTĪVA (ES)…/… ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumu kadmija un svina lietošanai stikla filtros un stiklos, ko izmanto atstarošanas standartiem

text:
               PASKAIDROJUMA RAKSTS

               1.DELEĢĒTĀ AKTA KONTEKSTS

               Ar šo Komisijas deleģēto direktīvu attiecībā uz atbrīvojumu konkrētiem kadmija un svina lietojumiem groza Eiropas Parlamenta un Padomes Direktīvas 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (pārstrādāta versija)
                  1
                (RoHS 2) III pielikumu, lai to pielāgotu tehnikas attīstībai.

               Ar RoHS 2 direktīvu ierobežo dažu bīstamu vielu izmantošanu elektriskās un elektroniskās iekārtās. RoHS 2 direktīva stājās spēkā 2011. gada 21. jūlijā.

               Ierobežotā izmantojuma vielas ir uzskaitītas RoHS 2 direktīvas II pielikumā; šobrīd ierobežojums tiek piemērots svinam, dzīvsudrabam, kadmijam, sešvērtīgajam hromam, polibrombifeniliem un polibromdifenilēteriem, bet no 2019. gada 22. jūlija to piemēros arī bis(2-etilheksil) ftalātam (DEHP), butilbenzilftalātam (BBP), dibutilftalātam (DBP) un diizobutilftalātam (DIBP). RoHS 2 direktīvas III un IV pielikumā uzskaitīti konkrētiem izmantošanas veidiem paredzēti elektrisko un elektronisko iekārtu (EEI) materiāli un detaļas, kas atbrīvotas no RoHS 2 direktīvas 4. panta 1. punktā paredzētā ierobežojuma.

               Direktīvas 5. pantā ir paredzēti noteikumi par III un IV pielikuma pielāgošanu zinātnes un tehnikas attīstībai (atbrīvojumu iekļaušana, pagarināšana, grozīšana un svītrošana). Saskaņā ar 5. panta 1. punkta a) apakšpunktu attiecībā uz atbrīvojumiem, kurus paredzēts iekļaut III un IV pielikumā, jānodrošina, ka šāda iekļaušana nemazina Regulā (EK) Nr. 1907/2006 paredzēto vides un veselības aizsardzību un ka tiek izpildīts kāds no turpmāk minētajiem nosacījumiem: likvidēšana vai aizvietošana, mainot konstrukciju vai materiālus un detaļas, kurām nevajag nevienu no II pielikumā uzskaitītajiem materiāliem vai vielām, zinātniski vai tehniski nav realizējama; aizstājēju uzticamība nav nodrošināta; aizvietošanas radītā kopējā nelabvēlīgā ietekme uz vidi, veselību un patērētāju drošību varētu būt nozīmīgāka par tās radītajiem kopējiem ieguvumiem attiecībā uz vidi, veselību un patērētāju drošību.

               Turklāt 5. panta 1. punktā paredzēts, ka Eiropas Komisija (Komisija) EEI materiālus un detaļas, kas paredzētas konkrētiem izmantošanas veidiem, III un IV pielikuma sarakstos iekļauj ar atsevišķiem deleģētajiem aktiem saskaņā ar 20. pantu. Direktīvas 5. panta 3. punktā un V pielikumā noteikta procedūra pieteikumu iesniegšanai, lai piešķirtu, pagarinātu vai anulētu atbrīvojumu.

               2.PIRMS AKTA PIEŅEMŠANAS NOTIKUSĪ APSPRIEŠANĀS

               Tā kā saskaņā ar 5. panta 3. punktā un V pielikumā izklāstītajiem noteikumiem ieinteresētās personas var iesniegt pieteikumu par atbrīvojumu no vielas izmantošanas ierobežojumiem, kopš RoHS 2 direktīvas publicēšanas Komisija ir saņēmusi daudzus
                  2
                pieprasījumus gan jaunu atbrīvojumu piešķiršanai, gan arī spēkā esošo atbrīvojumu termiņa pagarināšanai.

               2014. gada 11. novembrī Komisija saņēma pieteikumu III pielikuma 13(b) atbrīvojuma termiņa pagarināšanai attiecībā uz kadmija un svina izmantošanu stikla filtros un stiklos, ko izmanto atstarošanas standartiem.

               Lai izvērtētu atbrīvojuma pieteikumu, Komisija uzsāka pētījumu nolūkā veikt nepieciešamo tehnisko un zinātnisko novērtējumu, kā arī rīkoja astoņas nedēļas ilgu atvērta tipa
                  3
                tiešsaistes apspriešanos
                  4
                ar ieinteresētajām personām par attiecīgo pieteikumu. Apspriedēs ar ieinteresētajām personām tika saņemti pieci komentāri par kadmija un svina izmantošanu refrakcijas standartos, kā arī par saistību ar 39. atbrīvojumu, dažiem tādiem lietojumiem optikā, kas balstās uz 13(b) atbrīvojumu un kas ir nepieciešami, lai nodrošinātu pareizas diagnozes noteikšanu medicīnā, un ilgumu attiecībā uz dažādām kategorijām. Trīs ieinteresētās personas atbalstīja termiņa pagarināšanas pieteikuma formulējumu un tajā norādīto termiņu.

               Galīgo ziņojumu par pieteikuma novērtējumu publicēja
                  5
               ; par to tika paziņots ieinteresētajām personām. Projektam veltītā tīmekļa vietnes lapa ir pieejama tīmekļa vietnē Europa
                  6
               .

               Pēc tam Komisija apspriedās ar dalībvalstu ekspertu grupu, kas nodarbojas ar RoHS 2 direktīvas deleģētajiem aktiem. RoHS 2 direktīvas III pielikuma grozījumu priekšlikums un visa nepieciešamā papildinformācija tika nosūtīta 2016. gada 17. martā, un eksperti tika aicināti 2016. gada 19. aprīļa sanāksmē izteikt piezīmes par minēto priekšlikumu. Ekspertu grupa vienprātīgi atbalstīja priekšlikumu piemērot 5 gadu atbrīvojumu svina un/vai kadmija lietošanai dažādos stiklos, ko izmanto optikā, 1.–7. un 10. kategorijā. Saskaņā ar labāka regulējuma pamatnostādnēm deleģētā akta projekts četras nedēļas bija pieejams labāka regulējuma portālā, lai apzinātu sabiedrības viedokli. Tika saņemtas trīs piezīmes. Tajās visās bija pausts atbalsts deleģētā akta projekta pieņemšanai. Tika veikti visi 5. panta 3.–7. punktā paredzētie pasākumi. Par visām attiecīgajām darbībām tika paziņots Padomei un Parlamentam.

               Galīgajā ziņojumā jo īpaši tika uzsvērta šāda tehniskā informācija (skatīt ziņojumu 5. zemsvītras piezīmē):

               optiskos stikla filtrus, kas satur kadmiju un/vai svinu, izmanto dažāda veida optikā daudzās elektriskās un elektroniskās iekārtās. Kadmiju satur vairāku veidu optiskie stikla filtri, bet svinu – tikai daži. Gan kadmiju, gan svinu izmanto to unikālo optisko īpašību dēļ, piemēram, dēļ tādas asas robežlīnijas redzamajā spektrā, ko neietekmē redzes leņķis;

               vairumam alternatīvu stiklam, kas satur kadmiju un/vai svinu, nav šādas asas viļņu garuma robežlīnijas. Interferences filtriem ir asa robežlīnija, bet tās viļņu garums ir atkarīgs no redzes leņķa, tāpēc daudziem lietojumiem šādi filtri nav piemēroti. Lai gan pastāv dažādi aizstāšanas veidi,  tie nenodrošina pietiekamus robežlīnijas rādītājus visos lietojumos. Tajos dažos gadījumos, kuros alternatīvas nodrošina pietiekamus rādītājus, izmantotie materiāli ir pārāk jutīgi pret vides apstākļiem, kuros tos izmanto, (piemēram, karstumu vai UV gaismu) un tādējādi nenodrošina līdzvērtīgu uzticamību;

               šajā sakarā, lai gan dažiem lietojumiem ir pieejamas alternatīvas, tās nav piemērotas daudziem citiem lietojumiem, piemēram, lietojumiem iniciēta stikla filtros un ar joniem iekrāsotos optiskajos stikla filtros;

               atrast alternatīvas šiem lietojumiem ir sarežģīti un laikietilpīgi, tāpēc attiecībā uz 1.–7. un 10. kategoriju piecu gadu periods ir uzskatāms par pamatotu.

               1.–7. un 10. kategorijas izvērtējuma rezultāti liecina, ka atbrīvojuma pieprasījums attiecībā uz III pielikuma 13(b) ierakstu atbilst vismaz vienam no 5. panta 1. punkta a) apakšpunktā minētajiem būtiskajiem kritērijiem, ja minētais ieraksts ir formulēts tā, kā norādīts šīs direktīvas pielikumā, un termiņa pagarināšana tādējādi ir pamatota. Tā kā attiecīgajiem pieteikumiem šobrīd nav pietiekami drošu alternatīvu un nav paredzams, ka tādas drīzumā varētu ienākt tirgū, kā arī ņemot vērā inovāciju attīstību nozarē, nav gaidāms, ka piecu gadu atbrīvojuma termiņam būs negatīva ietekme uz inovāciju. Attiecībā uz kategorijām, kas nav 1.–7. un 10. kategorija, paliek spēkā esošais atbrīvojums uz periodiem, kas noteikti 5. panta 2. punktā. Konkrētais atbrīvojums nevājina Regulā (EK) Nr. 1907/2006 (REACH) noteikto vides un veselības aizsardzību saskaņā ar Direktīvas 2011/65/ES 5. pantu.

               3.DELEĢĒTĀ AKTA JURIDISKIE ASPEKTI

               Ierosinātais tiesību akts piešķir atbrīvojumu no Direktīvā 2011/65/ES noteiktajiem vielu izmantošanas ierobežojumiem; šis atbrīvojums atļauj konkrētu svina un/vai kadmija izmantošanas veidu.

               Ierosinātais instruments ir deleģētā direktīva, kā paredzēts Direktīvā 2011/65/ES, konkrēti, tās 5. panta 1. punkta a) apakšpunktā.

               Ierosinātā akta mērķis ir nodrošināt juridisko noteiktību un ilgtspējīgus tirgus apstākļus elektrisko un elektronisko iekārtu ražotājiem, proti, atļaut konkrētos izmantošanas veidos lietot citādi aizliegtas vielas saskaņā ar RoHS 2 direktīvas noteikumiem un nosacījumiem un tajā noteikto procedūru, kā III un IV pielikumu pielāgo zinātnes un tehnikas attīstībai.

               Saskaņā ar proporcionalitātes principu šis pasākums nepārsniedz mērķa sasniegšanai nepieciešamās darbības.

               Priekšlikums neietekmē ES budžetu.

               KOMISIJAS DELEĢĒTĀ DIREKTĪVA (ES)…/…

               (13.3.2017),

               ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumu kadmija un svina lietošanai stikla filtros un stiklos, ko izmanto atstarošanas standartiem

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās
                  7
                un jo īpaši tās 5. panta 1. punkta a) apakšpunktu,

               tā kā:

               (1)Direktīva 2011/65/ES aizliedz izmantot svinu un kadmiju tirgū laistās elektriskās un elektroniskās iekārtās.

               (2)Optiskos stikla filtrus, kas satur kadmiju vai svinu, izmanto dažāda veida optikā daudzās elektriskās un elektroniskās iekārtās. Gan kadmiju, gan svinu izmanto to unikālo optisko īpašību dēļ, piemēram, dēļ tādas asas robežlīnijas redzamajā spektrā, ko neietekmē redzes leņķis.

               (3)Lai gan pastāv dažādi aizstāšanas veidi, tie nenodrošina pietiekamus robežlīnijas rādītājus visos lietojumos. Tajos dažos gadījumos, kuros alternatīvas nodrošina pietiekamus rādītājus, izmantotie materiāli ir pārāk jutīgi pret vides apstākļiem, kuros tos izmanto, un tādējādi nav pietiekami uzticami.

               (4)Šajā ziņā daudziem lietojumiem vēl nav piemērotu alternatīvu; to atrašana ir sarežģīta un laikietilpīga, tādējādi attiecībā uz 1.–7. un 10. kategoriju piecu gadu laikposms ir pamatots.

               (5)Tāpēc attiecībā uz 1.–7. un 10. kategoriju dažiem optiskajiem stikla filtriem, kas satur kadmiju un/vai svinu, būtu jāpiešķir atbrīvojums līdz 2021. gada 21. jūlijam. Ņemot vērā attiecīgo elektrisko un elektronisko iekārtu inovācijas ciklu, šā atbrīvojuma ilgums, visticamāk, neradīs negatīvu ietekmi uz inovāciju.

               (6)Tāpēc Direktīva 2011/65/ES būtu attiecīgi jāgroza,

               IR PIEŅĒMUSI ŠO DIREKTĪVU.

               1. pants

               Direktīvas 2011/65/ES III pielikumu groza tā, kā norādīts šīs direktīvas pielikumā.

               2. pants

               1.Dalībvalstis vēlākais līdz [datumam, kas ir 12 mēnešus pēc dienas, kad šī direktīva stājas spēkā] pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.

               Tās piemēro minētos noteikumus no [datumam, kas ir 12 mēnešus pēc dienas, kad šī direktīva stājas spēkā].

               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.

               3. pants

               Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               4. pants

               Šī direktīva ir adresēta dalībvalstīm.

               Briselē, 13.3.2017

                     Komisijas vārdā —

                     priekšsēdētājs
                     Jean-Claude JUNCKER

                     (1)
                  OV L 174, 1.7.2011., 88. lpp.

                     (2)
                  Saraksts ir pieejams šeit:
                  http://ec.europa.eu/environment/waste/rohs_eee/adaptation_en.htm.

                     (3)
                  Ieinteresēto personu sarakstu regulāri atjaunina un uztur; tajā ietvertas nozaru organizācijas, ražotāji un piegādātāji, pārstrādātāji, patērētāju apvienības, NVO, akadēmiskās aprindas, dalībvalstu pārstāvji u. c.

                     (4)

                  Apspriešanās notika
                   no 24.4.2015. līdz 19.6.2015.

                     (5)

                     Izvērtējuma ziņojums.

                     (6)

                  http://ec.europa.eu/environment/waste/rohs_eee/adaptation_en.htm

                     (7)
                  OV L , ,  lpp.

    ---documentbreak---

               PIELIKUMS

               dokumentam

               KOMISIJAS DELEĢĒTĀ DIREKTĪVA (ES),

               ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumu kadmija un svina lietošanai stikla filtros un stiklos, ko izmanto atstarošanas standartiem

               Direktīvas III pielikumā ierakstu 13(b) aizstāj ar šādu:

               “

                        13(b)

                        Kadmijs un svins stikla filtros un stiklos, ko izmanto atstarošanas standartiem

                        Piemēro 8., 9. un 11. kategorijai; zaudē spēku:

                        2023. gada 21. jūlijā – attiecībā uz in vitro diagnostikas medicīniskajām ierīcēm (8. kategorija);

                        2024. gada 21. jūlijā – attiecībā uz rūpnieciskajiem monitoringa un kontroles instrumentiem (9. kategorija), un attiecībā uz 11. kategoriju;

                        2021. gada 21. jūlijā – attiecībā uz citām 8. un 9. kategorijas apakškategorijām.

                        13(b)-(I)

                        Svins ar joniem iekrāsotos optiskajos stikla filtros

                        Piemēro 1.–7. un 10. kategorijai; zaudē spēku: 2021. gada 21. jūlijā – attiecībā uz 1.–7. un 10. kategoriju

                        13(b)-(II)

                        Kadmijs iniciētos optiskajos stikla filtros; izņemot lietojumus, uz kuriem attiecas šā pielikuma 39. atbrīvojums

                        13(b)-(III)

                        Kadmijs un svins stiklos, ko izmanto atstarošanas standartiem

               “